Pastoriemoord: Leraar se dogter vas oor diefstal | Nuus24
Pastoriemoord: Leraar se dogter vas oor diefstal
Pastoriemoord: Ma vra hoekom
Johannesburg – Die verloofde van 'n man wat verlede jaar in Harrismith saam met 'n leraar van die NG-kerk doodgeskiet is, staan tereg op 'n aanklag van diefstal nadat sy kort ná die moord geld uit sy rekening onttrek het, is berig.Thea Brits het reeds twee keer op dié aanklag in die hof verskyn en sal weer op 8 Februarie in die hof verskyn. Gerhard Vermeulen, haar verloofde wat saam met haar pa ds. Willem Brits vermoor is, se familie het 'n saak teen haar aanhangig gemaak.Sers. Mmako Mophiring het gesê sy het die aand ná die moorde R1 000 uit Vermeulen se bankrekening onttrek.Vermeulen en ds. Brits is in November vermoedelik deur Thea se broer, Martin, en Elliot Mhlambi (41) met 'n byl aangeval en toe doodgeskiet. Martin het Mhlambi in die tronk leer ken.Thea se ma, Dorothea (59), is ook aangeval en het ernstige kopbeserings opgedoen. Sy sterk nog aan in 'n hospitaal in Bloemfontein.Volgens die koerant sal Martin en Mhlambi Vrydag op aanklagte van moord en poging tot moord in die hof verskyn. – Volg Nuus24 op Twitter